V.Ələsgərov. Hörmətli deputatlar, xanımlar və cənablar! Müzakirənizə Azərbaycan Respublikasının Prezidenti cənab İlham Əliyevin 1/80 saylı 2010-cu il 12 mart tarixli məktubu ilə Milli Məclisə təsdiq olunmaq üçün 2009-cu il noyabrın 20-də Bakı şəhərində imzalanmış “Azərbaycan Respublikası və Səudiyyə İnkişaf Fondu arasında Bakı ərazisi üzrə su təchizatı və kanalizasiya sisteminin yenidən qurulması və genişləndirilməsi layihəsi üzrə” Kredit Sazişi təqdim edilmiş-dir. Adı çəkilən Kredit Sazişi və müvafiq qanun layihəsi Təbii ehtiyatlar, energetika və ekologiya komitəsinin 17 mart tarixli iclasında müzakirə edilmiş və təsdiq olunmaq üçün Milli Məclisin iclasına təqdim etmək qərarı verilmişdir.